Holte (Grevinge Sogn)
Holte i Grevinge Sogn er en meget lille landsby, der jf. navnet angiveligt er anlagt i tidlig middelalder. Holt betyder skovstykke, ofte i betydningen kuperet, stenet, dårlig jord. Ud af navnet må udledes, at landsbyen er anlagt i den meget store skov, der tidligere lå på stedet. Tesen støttes af Lyder Høyers beretning fra midt i 1700-tallet, hvor han talte med egnens ældre, der fortalte, at sidst i 1600-tallet dækkede bøgeskov hele området. I 1700-tallet var der fire gårde i Holte. Efter landboreformerne blev der udstykket en række nye matrikler, men i dag er der kun egentligt landbrug fra en enkelt gård. Flere af de øvrige huse anvendes som sommerhuse.

Lokaliteter i Odsherred Kommune